張雨

張雨 （ 1277年 - 1348年 ） ， 又名天雨 ， 字伯雨 ， 法名嗣真 ， 別號貞居 ， 又號句曲外史 ， 錢塘 （ 今浙江杭州 ） 人 ， 元朝茅山宗道士 。 年二十遍遊天台 、 括蒼諸山 。 後去茅山禮四十三代宗師許道杞弟子周大靜爲師 。 張雨多才藝 ， 能詩文 ， 善書 ， 工畫 ， 尤以詩享盛譽於元末文壇 。 詩格清麗 ， 語句新奇 ， 豪邁灑落 ， 體格遒上 ， ‘ 詩宗杜甫維肖 ， 古選類大曆間諸子 ， 文學韓而冷 ， 語類漢 ’ 。 書法字畫清遒 ， 大草小楷 ， 世稱二絕 。 生平所交遊者 ， 若趙孟頫 、 黃溍 、 虞集 、 楊維楨諸人 ， 皆當時名士碩儒 ， 故‘雖託跡黃冠 ， 而談藝之家位置於文士之列 ， 不復以異教視之 ’ 。 張雨生平詩文甚富 ， 嘗自編集 ， 按年編次 ， 未及刊板 ， 多所散佚 。 傳世最早者爲元代張誼編次 、 徐達左序 《 句曲外史貞居先生詩集 》 五卷本 ， 明清兩代有多種版刻 、 鈔本行世 。 Z張 Z張 Z張 Z張 Z張 Z張